ZAPISNIK

**20.** sjednice Školskog odbora Gimnazije „Matija Mesić“ održane **1. listopada 2019.** godine s početkom u 9,00 sati u zgradi Gimnazije.

Nazočni: Jasna Bošković, Danijela Zekušić, Sunčica Lovrić Mihić, Anita Holub i Jasmina Beljan

Ostali nazočni: ravnatelj Zlatko Markovinović, pedagoginja Lucija Brnić i tajnica Gorana Lavrenčić

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 19. sjednice Školskog odbora

2. Razmatranje i usvajanje Izvješća o realizaciji Godišnjeg plana i programa škole i

Školskog kurikuluma u školskoj godini 2018./2019.

3. Razmatranje prijedloga i donošenje Školskog kurikuluma za školsku

godinu 2019./2020.

4. Razmatranje i usvajanje Godišnjeg plana i programa škole za školsku godinu

2019./2020.

5. Donošenje odluke o davanju na korištenje dvorane za tjelesni odgoj, prostora čajne

kuhinje i dijela aule gdje je postavljen aparat za napitke i prostora učionica

6. Donošenje odluke o provođenju postupka prikupljanja ponuda za davanje na korištenje

prostora čajne kuhinje i utvrđivanje kriterija

7. Donošenje Odluke o pokretanju postupka i podnošenju zahtjeva Ministarstvu državne

imovine za upis prava vlasništva na nekretninama koje koristi Gimnazija „Matija

Mesić“, Slavonski Brod

8. Razmatranje prijedloga i donošenje odluke o prikupljanju donacije od učenika u

iznosu od 100,00 kuna za sljedeće troškove:

osiguranje učenika (premija 20,00 kn po učeniku), dosje učenika za učeničke

dokumente i svjedodžbe, raspored sati s kalendarom rada, zadaćnice za eseje iz

Hrvatskoga jezika, fotokopiranje smjernica za pisanje eseja iz Hrvatskoga jezika,

fotokopiranje pisanih ispita objektivnog tipa (papir, toner, održavanje aparata), papiri -

obrasci za pisanje pisanih provjera, izdavanje potvrda za učenike i roditelje, razne

tiskovine (zbirka pjesama), zajednička fotografija razrednog odjela za svakog učenika

9. Razno

Predloženi dnevni red jednoglasno je prihvaćen.

**Ad 1.**

Na zapisnik 19. sjednice Školskog odbora nije bilo primjedbi i jednoglasno je prihvaćen.

**Ad 2.**

Izvješće o realizaciji Godišnjeg plana i programa škole i Školskog kurikuluma u školskoj godini 2018./2019. obrazložila je pedagoginja Lucija Brnić. Izvješće, odnosno svi podaci koje ono sadrži, rađeno je na temelju naputaka ministarstva, a čine ga sljedeća poglavlja:

U Godišnjem planu i programu:

Osnovni podaci

Brojčani pokazatelji rezultata rada na kraju školske godine (tablice)

Zaposlenici škole (popis i tjedna zaduženja)

Organizacija nastave i kalendar rada gimnazije (pregled radav škole kroz godinu)

Radno vrijeme

Realizacija programa mjera za povećanje sigurnosti u školi

Realizacija rada školskih stručnih vijeća i stručno usavršavanje u školi (izvješća o radu 16 aktiva, tablica stručnog usavršavanja)

Realizacija rada Nastavničkog vijeća i Razrednih vijeća

Realizacija rada Školskog odbora, Vijeća učenika i Vijeća roditelja

Realizacija rada ravnatelja, stručno-razvojne i administrativne službe

Rezultati vrednovanja i samovrednovanja škole i mjere za unapređivanje odgojno-obrazovnog rada

U Školskom kurikulumu:

Osobna iskaznica škole

Vizija škole

Misija škole

Realizacija nastavnog plana za opću, jezičnu i prirodoslovno-matematičku gimnaziju (nastavni plan, realizacija fonda sati, srednja ocjena po razredima)

Realizacija nastavnog programa sata razrednika i poslovi razrednika izvan razrednog odjela

Realizacija programa zdravstvenog odgoja i socijalne zaštite

Realizacija programa građanskog odgoja i obrazovanja

Realizacija programa izborne nastave (pregled)

Realizacija programa fakultativne nastave

Realizacija programa dodatne nastave

Realizacija dopunske nastave (pregled)

Realizacija projekata

Realizacija programa izvannastavnih aktivnosti (pregled)

Realizacija stručnih ekskurzija i drugih oblika izvanučioničke nastave (pregled)

Realizacija kulturno-javne djelatnosti škole

Realizacija natjecanja učenika i smotri

Na izvješće nije bilo primjedbi i jednoglasno je donesena sljedeća

ODLUKA

Usvaja se Izvješće o realizaciji Godišnjeg plana i programa škole i Školskog kurikuluma Gimnazije „Matija Mesić“, Slavonski Brod za školsku godinu 2018./2019.

**Ad 3.**

Školski kurikulum za školsku godinu 2019./2020. obrazložila je pedagoginja Lucija Brnić. Školski kurikulum donosi Školski odbor do 30. rujna tekuće školske na prijedlog Nastavničkog vijeća. Na sjednici Nastavničkog vijeća razmotren je i usvojen prijedlog Školskog kurikuluma za školsku godinu 2019./2020.

Školski kurikulum utvrđuje dugoročni i kratkoročni plan i program škole s izvannastavnim i

izvanškolskim aktivnostima, a donosi se na temelju nacionalnog kurikuluma i nastavnog plana i programa.

Školski kurikulum određuje nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programe i projekte prema smjernicama hrvatskog nacionalnog obrazovnog standarda.

Školski kurikulum sadrži sljedeća poglavlja:

Osobna iskaznica škole

Nacionalni kurikulum

Školski kurikulum Gimnazije „Matija Mesić“

Profil škole i njezin cilj

Vizija škole

Misija škole

Prioritetna područja razvoja

Preventivni programi

Program zdravstvenog odgoja, građanskog odgoja i socijalne zaštite

Program izborne nastave

Program fakultativne nastave

Program dodatne nastave

Dopunska nastava

Projekti

Izvanučionička nastava

Izvannastavne aktivnosti i školski klubovi

Kulturno-javna djelatnost škole

Natjecanja učenika

Zabavni programi učenika

Na predloženi Školski kurikulum nije bilo primjedbi i jednoglasno je donesena sljedeća

ODLUKA

Donosi se Školski kurikulum Gimnazije „Matija Mesić“, Slavonski Brod za školsku godinu 2019./2020.

**Ad 4.**

Sukladno Zakonu o odgoju i obrazovanju u osnovnoj i srednjoj školi, škola na osnovi utvrđenog nastavnog plana i programa donosi Godišnji plan i program rada. Godišnji plan i program donosi Školski odbor do 30. rujna tekuće školske godine. Godišnji Plan i program rada za školsku godinu 2019./2020. obrazložila je pedagoginja Lucija Brnić, a poglavlja programa su:

Osnovni podaci (osnovni podaci o školi, ukupan broj učenika, ukupan broj razrednih odjela, ukupan broj zaposlenih, obrazovni sektori)

Tehnički uvjeti rada ( raspored prostorija u školi)

Razvojni plan škole

Učenici ( prikaz broja učenika i odjela za školsku godinu 2019./2020., prikaz broja učenika po programima i razredima)

Djelatnici

Organizacija nastave i kalendar rada Gimnazije (broj radnih dana u tjednu, raspored sati, godišnji broj sati redovne nastave po razrednim odjelima, organizacija nastave prema sadržaju, izborna nastava, fakultativna nastava, izvannastavne aktivnosti )

Državna matura

Tjedna zaduženja nastavnika

Radno vrijeme (radno vrijeme administrativno-tehničkog osoblja i stručno-razvojne službe)

Program mjera za povećanje sigurnosti u školi

Stručno usavršavanje

Okvirni planovi i programi rada (Nastavničkog vijeća, razrednih vijeća, stručnih vijeća, razrednih odjela, razrednika, stručno usavršavanje nastavnika, rad Školskog odbora, Vijeća učenika, Vijeća roditelja, rad ravnatelja, rad stručnih suradnik, administrativnog osoblja)

Raspored sati i dežurstvo nastavnika

Nakon izlaganja jednoglasno je donesena

ODLUKA

Usvaja se Godišnji plan i program Gimnazije „Matija Mesić“, Slavonski Brod za školsku godinu 2019./2020.

**Ad 5.**

Kao i prethodnih godina, početkom ove školske godine potrebno je donijeti odluke o davanju na korištenje školskog prostora, a sukladno Odluci Županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima od 16. prosinca 2014. godine. Škola će od osnivača zatraži suglasnost na odluku o korištenju školskog prostora. Što se tiče prostora koji se daje na korištenje škola ima dugogodišnje korisnike s kojima svake godine obnavlja ugovor. Nakon obrazloženja jednoglasno je donesena

ODLUKA

o davanju na korištenje dvorane za tjelesni odgoj, prostora čajne kuhinje,

dijela aule gdje je postavljen aparat za napitke i prostora učionica

u školskoj godini 2019./2020.

1. Dvorana za tjelesni odgoj Gimnazije „Matija Mesić“ u školskoj godini 2019./2020. davat će se na korištenje zainteresiranim športskim klubovima i drugim zainteresiranim korisnicima samo u slobodno vrijeme, kada je više ne koriste učenici Gimnazije.

1.1. Naknada za korištenje dvorane utvrđuje se u iznosu od:

- 250,00 kuna po satu korištenja za termin u vremenu od 21 do 22 sata i

- 200,00 kuna po satu korištenja za termin u vremenu od 22 do 23 sata.

1.2. Način i uvjeti davanja na korištenje dvorane za tjelesni odgoj regulirat će se posebnim ugovorima sklopljenim sa svim korisnicima.

2. Gimnazija „Matija Mesić“, u školskoj godini 2019./2020., davat će na korištenje prostor čajne kuhinje koji se nalazi u auli Gimnazije.

2.1. U prostoru čajne kuhinje pružat će se usluge prehrane (prodaja gotovih proizvoda) isključivo učenicima i zaposlenicima Gimnazije.

2.2. Naknada za korištenje prostora čajne kuhinje utvrdit će se nakon provedenog postupka prikupljanja ponuda za davanje na korištenje prostora čajne kuhinje, a način i uvjeti davanja na korištenje navedenog prostora regulirat će se posebnim ugovorom sklopljenim s odabranim korisnikom.

3. Dio aule Gimnazije „Matija Mesić“ davat će se na korištenje, a za postavljanje aparata za napitke za učenike Gimnazije.

3.1. Naknada za korištenje prostora utvrđuje se u iznosu od 1.200,00 kuna, a način i uvjeti davanja na korištenje dijela aule za postavljanje aparata za napitke regulirat će se posebnim ugovorom sklopljenim s odabranim korisnikom.

4. Prostor učionica Gimnazije „Matija Mesić“ davat će se na korištenje zainteresiranim korisnicima samo u slobodno vrijeme, kada ga više ne koriste učenici Gimnazije.

4.1. Naknada za korištenje prostora škole - prostora učionica utvrđuje se u iznosu od

100,00 kuna po satu korištenja.

4.2. Način i uvjeti davanja na korištenje prostora škole regulirat će se posebnim ugovorima

sklopljenim sa svim korisnicima.

5. Školski prostor davat će se na korištenje u vrijeme i na način kojim se neće remetiti redoviti rad škole.

6. Odluka stupa na snagu danom donošenja.

Kako je dosadašnji korisnik prostora čajne kuhinje prigovorio na visinu naknade koju plaća za taj prostor, odnosno nije htio produženje ugovora po dosadašnjoj visini naknade, ravnatelj je predložio da se putem javnog poziva odabere drugi korisnik, te da Školski odbor utvrdi novu, nižu, početnu cijenu naknade korištenja navedenog prostora. Nakon toga će se s odabranim korisnikom sklopiti ugor kojim će se regulirati način i uvjeti davanja na korištenje prostora čajne kuhinje. O prijedlogu ravnatelja odlučit će se u sljedećoj točki dnevnog reda.

Za ostali školski prostor koji se daje na korištenje ugovori će se sklapati kao i do sada.

**Ad 6.**

Ravnatelj je, kao što je naprijed navedeno, predložio da Školski odbor sukladno Pravilniku o provedbi postupka jednostavne nabave Gimnazije „Matija Mesić“ za prostor čajne kuhinje donese odluku o provođenju postupka jednostavne nabave prikupljanjem ponuda. Također je predložio da početna cijena bude 4.000,00 kuna.

Članovi Školskog odbora složili su se s predloženim i jednoglasno donijeli sljedeću

ODLUKU

1. Provest će se postupak jednostavne nabave prikupljanjem ponuda za davanje na korištenje

Školskog prostora (prostor čajne kuhinje).

2. Postupak će se provesti pozivanjem ponuditelja na dostavu ponude.

3. Početna visina cijene korištenja školskog prostora (prostor čajne kuhinje) utvrđuje se u

iznosu od 4.000,00 kuna mjesečno.

4. Ova odluka stupa na snagu danom donošenja.

**Ad 7.**

Zgrada današnje Gimnazije izgrađena je 1974. godine, a zgrada dvorane za tjelesni odgoj 1978. godine. Obje građevine izgrađenu su na općinskom zemljištu, a prvobitno je bila uknjižena samo zgrada škole. U trenutku rješavanja upisa zgrade dvorane za tjelesni odgoj (1998. godine), prema rješenju Ministarstva prosvjete i športa od 13. rujna 1995. godine, osnivačka prava nad srednjoškolskim ustanovama bila su na Republici Hrvatskoj - Ministarstvu prosvjete i športa. Slijedom tog rješenja, prilikom ispravljanja zemljišnih knjiga, vlasništvo nad zgradom škole i dvoranom za tjelesni odgoj uknjiženo je na Republiku Hrvatsku - Ministarstvo prosvjete i športa.

Budući da se, temeljem Zakona o upravljanju državnom imovinom, nekretnine upisane u

zemljišnim knjigama kao vlasništvo Republike Hrvatske i koje su se na dan 1. siječnja 2017.

godine koristile kao škole, mogu upisati u vlasništvo jedinica lokalne ili područne (regionalne)

samouprave na čijem se području nalaze odnosno u vlasništvo ustanove koja ih koristi, potrebno

je Ministarstvu državne imovine podnijeti zahtjev za izdavanje isprave podobne za upis prava

vlasništva u zemljišne knjige.

Na temelju obrazloženja jednoglasno je donesena sljedeća

## O D L U K A

1. Pokreće se postupak i podnosi zahtjev Ministarstvu državne imovine za upis prava vlasništva na nekretninama koje su u zemljišnim knjigama upisane kao vlasništvo Republike Hrvatske - Ministarstva prosvjete i športa, Zagreb, a koje Gimnazija „Matija Mesić“, Slavonski Brod, Naselje Slavonija I br. 8 koristi kao školu od 1974. i kao športsku dvoranu od 1978. godine ( nekretnine označene kao škola i športska dvorana ukupne površine 3621 m2, na k.č.br. 2520 i 2522, ZK ul. 4745, k.o. Slavonski Brod).

2. Od osnivača, Brodsko-posavske županije, pribavit će se ovjerena izjava o tome da se nekretnina na dan 1. siječnja 2017. godine koristila kao škola.

3. Odluka stupa na snagu danom donošenja.

**Ad 8.**

Ravnatelj je obrazložio da će se za poboljšanje učeničkog standarda i u školskoj godini 2019./20. od učenika prikupljati donacija u iznosu od 100,00 kn.

Nakon kraće rasprave jednoglasno je donesena

ODLUKA

O DONACIJI

1.Za poboljšanje učeničkog standarda Gimnazija „Matija Mesić“, Slavonski Brod u

školskoj godini 2019./2020. prihvatit će donaciju učenika u visini od 100,00 kuna za

sljedeće:

-osiguranje učenika ( premija po učeniku 20,00 kuna )

-dosje učenika za učeničke dokumente i svjedodžbe

-raspored sati s kalendarom rada

-zadaćnice za eseje iz Hrvatskoga jezika

-fotokopiranje smjernica za pisanje eseja iz Hrvatskoga jezika

-fotokopiranje pisanih ispita objektivnog tipa (papir, toner, održavanje aparata)

-papiri – obrasci za pisanje pisanih provjera

-izdavanje potvrda za učenike i roditelje

-razne tiskovine(zbirka pjesama)

-zajednička fotografija razrednog odjela za svakog učenika

2.Iznos od 100,00 kuna učenici mogu uplatiti na blagajni škole u ukupnom iznosu ili u

dva obroka.

**Ad 9.**

Nije bilo pitanja.

Sjednica završena u 10,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.